OzLabs/hebrew-wiki-articles huggingface dataset:
צפון אמסטרדם

רובע צפון אמסטרדם (בהולנדית: Amsterdam Noord) הוא הרובע הצפוני ביותר ואחד משמונה מחוזות של עיריית אמסטרדם, הולנד. הרובע ממוקם מצפון לנהר ה-IJ שמפריד את הרובע משאר חלקי העיר ומשתרע על שטח של 49.01 קמ"ר.

רובע זה מחובר אל חלקיה האחרים של העיר באמצעות גשר המיועד לתחבורה פרטית וציבורית (Schellingwouderbrug), שלוש מנהרות המיועדות אף הן לתחבורה פרטית וציבורית Coentunnel (מערב), IJtunnel (במרכז) ו-Zeeburgertunnel (במזרח).

כמו כן קיימות 5 מעבורות נוסעים המיועדות להולכי רגל ורוכבי אופניים. לאזור זה לא קיימים קווי חשמלית ישירים משום שאזור זה מופרד פיזית משאר האזורים, קו מטרו ישיר הנקרא קו צפון-דרום נמצא בתהליכי בנייה וצפוי להיפתח בשנת 2018.

== גלריית תמונות ==
<gallery>
קובץ:Durgerdam.jpg|כפר דוכרדאם
קובץ:ADAM tower en voormalig Shell gebouw.JPG|בנייני משרדים ברובע
קובץ:EYE Filmmuseum Shell tower.jpg|מבט אל הרובע
קובץ:Nieuwendammerdijk boogbrug.jpg|Nieuwendammerdijk
</gallery>

== קישורים חיצוניים ==

* [http://www.topamsterdam.nl/ האתר הרשמי של רובע צפון אמסטרדם] - בשפה ההולנדית

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמסטרדם
ריק סניידר

ריצ'רד דייל "ריק" סניידר (באנגלית: Richard Dale "Rick" Snyder; נולד ב-19 באוגוסט 1958) הוא פוליטיקאי אמריקאי חבר המפלגה הרפובליקנית. כיהן כמושל מישיגן משנת 2011 עד 2019.

==ביוגרפיה==
סניידר נולד וגדל בעיר באטל קריק שבמישיגן. ב-1975 סיים תואר ראשון באוניברסיטת מישיגן, ב-1979 תואר MBA במנהל עסקים וב-1982 תואר JD במשפטים. כמו כן הוא רואה חשבון מוסמך. הוא עבד בפירמת ראיית החשבון PWC ונהייה בה לשותף. ב-1991 מונה לסמנכ"ל תפעול בחברת המחשבים Gateway שבסיסה בקליפורניה וב-1996 מונה למנכ"ל החברה. ב-1997 חזר למישיגן והקים קרן הון סיכון ובהמשך הקים חברת השקעות וכן חברה לשירותי בריאות מקוונים. 

ב-2010 זכה בבחירות למשרת מושל מישיגן ברוב של 58%. הוא הושבע לתפקיד ב-1 בינואר 2011. בנובמבר 2014 זכה בבחירות לכהונה נוספת ברוב של 51%. כמושל נחל הצלחה בשיקום דטרויט מהמשבר הכלכלי בצעדים שכללו הכרזה על מנהל חירום והעברת הניהול הפיננסי לטיפולו. עם זאת, בינואר 2016 התגלתה עופרת במי השתייה של העיר פלינט, מה שגרר ביקורת על תפקודו של סניידר בעת המשבר.

סניידר הוא מתון ועמדותיו ממוצבות במרכז המפה הפוליטית.

סניידר נשוי לסו, אותה הכיר בעת עבודתו ב-PWC, ואב לשלושה.

==קישורים חיצוניים==

* 

* [http://www.michigan.gov/snyder/0,4668,7-277-70766_57579---,00.html ריק סניידר] באתר מושל מישיגן
* [http://www.nga.org/cms/home/governors/current-governors/col2-content/main-content-list/rick-snyder.html ריק סניידר] באתר איגוד המושלים

==הערות שוליים==

קטגוריה:מושלי מישיגן
קטגוריה:חברי המפלגה הרפובליקנית (ארצות הברית)
קטגוריה:אנשי עסקים אמריקאים
קטגוריה:משקיעי הון סיכון אמריקאים
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי בית הספר למשפטים באוניברסיטת מישיגן
קטגוריה:אמריקאים שנולדו ב-1958
קטגוריה:סמנכ"לי תפעול אמריקאים
טויוטה סנטר

טויוטה סנטר (אנגלית: Toyota Center) הוא אולם ספורט מקורה בעיר יוסטון, טקסס. האולם נקרא על שם יצרנית כלי הרכב היפנית טויוטה, והוא ביתם של קבוצת ה-NBA יוסטון רוקטס.

בעלי היוסטון רוקטס, לסלי אלכסנדר, החל במגעים לבניית האולם עוד בשנת 1995, אך ההצעה נדחתה לאחר משאל עם עירוני ב-1999. הצעה חדשה זכתה להסכמת תושבי העיר ב-2000, ועבודות הבנייה החלו בשנה שלאחר מכן.

האולם נחנך בספטמבר 2003, בעלות בנייה של 235 מיליון דולרים, כשאת חלק הארי של הסכום שילמה עיריית יוסטון, והרוקטס שילמו את השאר. כמו כן, טויוטה שילמה 100 מיליון דולר עבור זכויות שיום האולם.

==היסטוריה==
במאי 1995 העלו מספר קבוצות ספורט מטקסס, בהן הרוקטס, הצעת חוק שמטרתו לייעד חלק ממסי המדינה לבניית אולמות ספורט ואצטדיונים. הצעת החוק נדחתה, אך הבעלים של יוסטון רוקטס היה נחוש בדעתו לעזוב את האולם המיושן בו שיחקה קבוצתו, הסאמיט (The Summit), וביקש מבעלי האולם, שהיה בעליה של קבוצת ההוקי קרח יוסטון איירוס, לשחררו מחוזהו, שעתיד היה להסתיים ב-2003.

בעוד המגעים נמשכים גם ב-1996, הכריז ראש עיריית יוסטון, בוב לניר, על רצונו לבנות אולם ספורט חדש בדאונטאון של העיר, ושיעלה את ההצעה למשאל עם עירוני. לאחר ניסיונות נוספים של הרוקטס להשתחרר מהחוזה, הגישה עיריית יוסטון תביעה כנגד הקבוצה, במטרה לאלץ אותה לכבד את החוזה, וכן הכריז לניר שבאולם החדש על הרוקטס ועל האיירוס להסכים לבעלות משותפת, ולא בעלות בלעדית של קבוצה אחת. לאחר שהקבוצות הסכימו, אישר מושל טקסס דאז, ג'ורג' ווקר בוש, את ייעוד הכספי המיסים לבניית האולם. לאחר מספר עיכובים בעריכת משאל העם, הוא נערך לבסוף בנובמבר 1999, ו-54% מהתושבים דחו את הבקשה לבנות אולם ספורט חדש.

בעקבות דחיית בניית האולם החדש החלו הרוקטס לחפש בית חדש, ובין השאר בחנו את לואיוויל, קנטקי. אולם, בקיץ 2000 שבו הרוקטס לשולחן המשא ומתן עם עיריית יוסטון, וביולי הגיעו הצדדים להסכמה. במשאל העם שנערך בנובמבר של אותה שנה, זכתה ההצעה לתמיכת 66% מהמצביעים.

===בנייה===
לפי ההסכם בין הרוקטס לעיריית יוסטון, רכשה העירייה את החלקה עליה עתיד היה להיבנות האולם, וכן אזורי חנייה סמוכים. עבור בניית האולם, ששטחו 70,000 מטרים רבועים, נהרס בניין שעמד בחלקה, ושני רחובות צמודים נסגרו למשך תקופת הבנייה. טקס הנחת אבן הפינה נערך ב-31 ביולי 2001, והבנייה נמשכה 26 חודשים.

לבקשתו של אלכסנדר, נבנה האולם בגובה 9.8 מטרים מתחת לגובה הרחובות המקיפים, וזאת כדי לחסוך לאוהדים טיפוס מדרגות כדי להגיע למושביהם. לשם כך נחפרו 24083.5 מטרים מעוקבים של אדמה, בעלות 12 מיליון דולר. בניית היסודות החלה בקיץ 2002, והגג הונח בדצמבר של אותה שנה. האולם נפתח בטקס רשמי בספטמבר 2003, ועלויות הבנייה הסתכמו ב-235 מיליון דולר, מהם שילמה עיריית יוסטון 182 מיליון, והרוקטס 43 מיליון.

==מתקנים==
מספר המקומות באולם משתנה לפי סוג האירוע. במשחקי כדורסל יכול האולם להכיל 18,055 צופים, בהוקי 17,800 צופים, ובעת הופעות חיות יכול להכיל האולם 19,300 צופים. באולם ישנם 103 תאי צפייה פרטיים ו-2,900 מושבים שמורים למכובדים.

בעת פתיחת האולם, במרכזו נתלתה מערכת וידאו בעלת ארבעה מסכים בגודל 12 מטרים על 9.8 מטרים, ששידרה את המשחק. ב-2012 הותקנה מערכת וידאו חדשה, שגודל מסכיה 18 מטרים על 7.6 מטרים. כמו כן, מסכים קטנים יותר ניצבים בשני קצוות המגרש.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:יוסטון: ספורט
קטגוריה:אולמות כדורסל בארצות הברית
קטגוריה:טקסס: אצטדיונים ומתקני ספורט
קטגוריה:יוסטון רוקטס
קטגוריה:יוסטון: מבנים
סאקיים

סאקיים (שם מדעי: Pitheciidae) הם משפחת קופים החיים בעולם החדש ביערות גשם בעיקר באזור יער האמזונאס מקולומביה בצפון ועד בוליביה בדרום, בגודל קטן עד בינוני, אבל גדול יחסית לקופים רחבי האף. הגדולים ביותר הם קופי האואקרי שאורכם 44–49 ס"מ. יש להם פרוות בעלות צבעים רבים אבל בעיקר הפנים בעלי צבעים לא רגילים כמו אדום עז אצל האואקרים.

הם שוכני יערות גשם ואוכלים בעיקר זרעים גדולים, כשהקופים הקטנים יאכלו גם חרקים. יש להם שיניים ולסתות חזקות ביותר בשביל לפצח את האגוזים. 

כמו רבים משוכני יער הגשם, הרבה קופי סאקיים נמצאים בסכנת הכחדה.

==מיון==
[[אואקרי קירח]]
*תת-משפחה Pitheciinae
**סוג אואקרי (Cacajao)
***מין אואקרי קירח (Cacajao calvus)
***מין אואקרי זהוב-גב (Cacajao melanocephalus)
***מין אואקרי אראקה (Cacajao ayresi)
***מין אואקרי נבלינה (Cacajao hosomi)
**סוג Carlocebus - נכחד
**סוג צבופיתסיה (Cebupithecia) - נכחד
**סוג סאקי מזוקן (Chiropotes)
***מין סאקי מזוקן שחור (Chiropotes satanas)
***מין סאקי מזוקן אדום-גב (Chiropotes chiropotes)
***מין סאקי מזוקן חום-גב (Chiropotes israelita)
***מין סאקי יוטה היק (Chiropotes utahickae)
***מין סאקי לבן-אף (Chiropotes albinasus)
**סוג Homunculus - נכחד
**סוג Nuciruptor - נכחד
**סוג סאקי (Pithecia)
***מין סאקי משווני (Pithecia aequatorialis)
***מין סאקי לבן רגליים (Pithecia albicans)
***מין Pithecia cazuzai
***מין Pithecia chrysocephala
***מין Pithecia hirsuta
***מין Pithecia inusta
***מין סאקי ריו טפז'וס (Pithecia irrorata)
***מין סאקי איזבל (Pithecia isabela)
***מין Pithecia mittermeieri
***מין Pithecia milleri
***מין סאקי נזיר (Pithecia monachus)
***מין Pithecia napensis
***מין Pithecia pissinattii
***מין סאקי לבן-פנים (Pithecia pithecia)
***מין Pithecia rylandsi
***מין Pithecia vanzolinii
**סוג Proteropithecia - נכחד
**סוג Soriacebus - נכחד

כמה חוקרים משייכים למשפחה גם את שלושת סוגי תת-משפחת הטיטים.

==קישורים חיצוניים==

* [http://endangeredliving.com/2014/12/07/pitheciidae/ סאקיים בסכנת הכחדה]
* [http://animaldiversity.org/accounts/Pitheciidae/classification/ סאקיים באתר ADW]

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1865
קטגוריה:טקסונים שתוארו בידי סט. ג'ורג' ז'קסון מיורט
קטגוריה:קופים רחבי אף
קופי עכביש

[[מורוקי צפוני]]
[[קוף עכביש חום]]
קופי עכביש או אטלסיים (שם מדעי: Atelidae) היא משפחת קופים החיים ביערות גשם טרופיים בדרום ומרכז אמריקה. הם בעלי פרווה עבה וגם זנב ארוך עליו הם נתלים, מה שמזכיר צורת עכביש ונתן להם את שמם, והם הקופים היחידים שנתלים בזנבם מהענפים. הם בין הגדולים שבקופים רחבי האף, והם נמצאים ברוב יבשות אמריקה ממקסיקו עד לצפון ארגנטינה.

אלו הגדולים שבקופי אמריקה והם מגיעים לאורך 34–72 ס"מ. הם קופים בעלי פרווה דלילה יחסית, אך זנב ארוך וכפות לופתות עם זרועות ארוכות. הם יודעים לקפוץ רחוק וגם להיתלות כלפי מטה מהענפים כשזנבם המפותל מחזיק אותם. הם ניזונים מעלים שונים וכן מחרקים ויצורים קטנים אחרים ובעלי שיניים קטנות.

הם נפוצים ביערות סבוכים יחסית, אך לעיתים גם בסוואנות מיוערות או ביערות יבשים והם יוצאים ללקט מזון במשך היום. הם מתגודדים בלהקות היררכיות בראשות זכר אלפא שמכריז על הטריטוריה בעזרת הקול - כמו קופי השאגן הרעשניים.

בשל גודלם הם מוגנים מטורפים קטנים שמפילים אימה על רוב קופי האמזונאס. טורפיהם העיקריים של קופים אלה כוללים את היגואר, נחש האנקונדה או הבואה ועיט ההרפיה.

===מיון===
*סוג ללא מקור Mohanamico
*סוג ללא מקור Chilecebus
*תת-משפחה שאגנים (Alouattinae)
**סוג שאגן (Alouatta)
***מין שאגן אדום-יד (Alouatta belzebul)
***מין שאגן שחור (Alouatta caraya)
***מין שאגן קויבה (Alouatta coibensis)
***מין שאגן חום (Alouatta fusca)
***מין שאגן רעמה (Alouatta palliata)
***מין שאגן שחור מקסיקני (Alouatta pigra)
***מין שאגן אדום בוליביאני (Alouatta sara)
***מין שאגן אדום ונצואלי (Alouatta seniculus)
***מין שאגן אדום גיאני (Alouatta macconnelli)
***מין שאגן שחור אמזוני (Alouatta nigerrima)
***מין שאגן אדום יד של ספיקס (Alouatta discolor)
***מין שאגן דובי (Alouatta arctoidea) 
***מין שאגן חום (Alouatta guariba)
***מין שאגן אדום של מאראנהאו (Alouatta ululata)
***מין שאגן אדום פורוסי (Alouatta puruensis)
***מין שאגן אדום חוארי (Alouatta juara)
**סוג Alouatta - נכחד
**סוג קרטלס (Cartelles) - נכחד
**סוג Paralouatta - נכחד
**סוג Stirtonia - נכחד
*תת-משפחה Atelinae
**סוג קוף עכביש (Ateles)
***מין קוף עכביש שחור-יד (Ateles geoffroyi)
***מין קוף עכביש אדום-פנים (Ateles paniscus)
***מין קוף עכביש לבן-פנים (Ateles blezebuth)
***מין קוף עכביש שחור-ראש (Ateles fusciceps)
***מין קוף עכביש לבן-לחיים (Ateles marginatus)
***מין קוף עכביש חום (Ateles hybridus)
***מין קוף עכביש שחור-פנים (Ateles chamek)
**סוג מורוקי (Brachyteles)
***מין מורוקי דרומי (Brachyteles arachnoides)
***מין מורוקי צפוני (Brachyteles hypoxanthus)
**סוג קאיפורה (Caipora) - נכחד
**סוג צמרן (Lagothrix)
***מין צמרן חום, (Lagothrix lagotricha)
***מין צמרן אפור, (Lagothrix cana)
***מין צמרן קולומביאני, (Lagothrix lugens)
***מין צמרן כסוף, (Lagothrix poeppigii)
**סוג ומין יחיד צמרן צהוב-זנב (Oreonax flavicauda)
**סוג פרוטופיתקוס (Protopithecus) - נכחד
**סוג Solimoea - נכחד
**סוג Stirtonia - נכחד

==קישורים חיצוניים==

* [http://animaldiversity.org/accounts/Atelidae/ קופי עכביש באתר ADW]

קטגוריה:בעלי חיים שתוארו ב-1825
*
קטגוריה:טקסונים שתוארו בידי ג'ון אדוארד גריי
פיאצה מג'ורה

פיאצה מג'ורה (באיטלקית: Piazza Maggiore) היא כיכר מרכזית בבולוניה שבאיטליה. הכיכר נוצרה במבנה הנוכחי במאה ה-15. הכיכר גובלת בכיכר נוספת, פיאצה נטונו, ובה פסלו של האל נפטון, מסמליה הבולטים של העיר בולוניה. אורכה הוא 115 מטרים ורוחבה 60 מטרים.

הכיכר מוקפת במספר מבנים בולטים:
*בזיליקת פטרוניוס הקדוש - בחלקה הדרומי של הכיכר. הכנסייה החמישית בגודלה בעולם. נבנתה לסירוגין בין סוף המאה ה-14 ועד אמצע המאה ה-17. מפורסמת בכך שחלקה העליון של חזית הבזיליקה אינו מעוטר.
*פלאצו דיי בנקי (Palazzo dei Banchi) - בחלקה המזרחי של הכיכר.
*פלאצו דיי נוטאי (Palazzo dei Notai) - בחלקה הדרומי של הכיכר, גובל ממערב בבזיליקת פטרוניוס הקדוש. נבנה בשנים 1422-1384 בתכנון האדריכל אנטוניו די וינצ'נצו , שתכנן גם את בזיליקת פטרוניוס הקדוש.
*פלאצו ד'אקורסיו (Palazzo d'Accursio) - בחלקה המערבי של הכיכר. מפורסם גם בשם Palazzo Comunale. צמוד אליו בחלקו הצפוני (התוחם את פיאצה נטונו ממערב), נמצא פלאצו דל'ארקיג'ינאסיו (Palazzo dell’Archiginnasio) - מקום מושבה הראשון של אוניברסיטת בולוניה, המשמש כיום כספרייה ביבליוטקה סאבה-בורסה (Biblioteca SalaBorsa). 
*פלאצו דל פודסטה (Palazzo del Podestà) - בחלקה הצפוני של הכיכר. החל להיבנות בסביבות שנת 1200 לספירה והוא העתיק במבנים הסובבים את הכיכר. צמוד אליו מבנה הפלאצו רה אנצו (Palazzo Re Enzo), שהוא מאוחר יותר וגובל בפיאצה נטונו.

==גלריה==
<gallery>
Bologna-vista02.jpg|מערב פיאצה מג'ורה
Piazza Maggiore & Piazza Nettuno (Bologna).jpg|פיאצה מג'ורה ופיאצה נטונו: פלאצו דיי נוטאי, בזיליקת פטרוניוס הקדוש, ופסל נפטון
Palazzo del Podestà - Bologna.jpg|פלאצו דל פודסטה
Palazzo di re Enzo (Bologna).jpg|פלאצו רה אנצו הסמוך לכיכר
Palazzo d'Accursio (Bologna)-.jpg|חזית פלאצו ד'אקורסיו
Palazzo d'Accursio (Bologna).jpg| הצד השני של פלאצו ד'אקורסיו
Palazzo dei notai (Bologna)-.jpg|פלאצו דיי נוטאי
File:1201 - Bologna - Piazza Maggiore - Foto Giovanni Dall'Orto, 9-Feb-2008.jpg|פלאצו דיי בנקי
</gallery>

== קישורים חיצוניים ==

== הערות שוליים ==

קטגוריה:איטליה: כיכרות
קטגוריה:בולוניה
ריק סקוט

ריק סקוט (באנגלית: Rick Scott; נולד ב-1 בדצמבר 1952) הוא איש עסקים ופוליטיקאי אמריקאי חבר המפלגה הרפובליקנית. מכהן כסנאטור מטעם מדינת פלורידה. קודם לכן כיהן כמושל המדינה.

==ביוגרפיה==
סקוט נולד בבלומינגטון שבאילינוי וגדל בקנזס סיטי שבמיזורי. לאחר לימודי התיכון וקולג' קהילתי התגייס סקוט לצי ארצות הברית. הוא שירת כטכני מכ"ם בספינת מלחמה והשתחרר לאחר שנתיים וחצי. שירותו הצבאי אפשר לו לקבל מלגה ללימודים אקדמאיים והוא סיים תואר ראשון במנהל עסקים באוניברסיטת מיזורי-קנזס סיטי ותואר ראשון במשפטים באוניברסיטת סאת'ורן מתודיסט בטקסס. לאחר הלימודים נשאר בדאלאס ועבד כעורך דין בפירמת Johnson & Swanson. 

ב-1987 הגיש הצעה לרכישת חברת HCA, חברת שירותי בריאות פרטית, ולאחר שהצעתו נדחתה הקים עם רעייתו חברת שירותי בריאות פרטית משלהם, שהחלה ברכישות בתי חולים כושלים והביאה להבראתם. ב-1993 התמזגה החברה עם HCA. בניהולו של סקוט הפכה לחברה הגדולה בתחומה בעולם, כשבבעלותה מאות בתי חולים ומרכזי רפואיים בארצות הברית וברחבי העולם. ב-1997 סיים את תפקידו כמנכ"ל והקים חברת השקעות בתחום שירותי הבריאות ולאחר מכן חברת מרפאות חירום בשם Solantic בפלורידה. 

במהלך שנות ה-90 היה שותפם של ג'ורג' ווקר בוש ואחרים בבעלות על קבוצת הבייסבול טקסס ריינג'רס. 

ב-2010 נבחר למושל פלורידה ברוב של 48.9% לעומת 47.7% ליריבו מהמפלגה הדמוקרטית. ב-2014 נבחר לכהונה נוספת ברוב של 48.1%, לעומת 47.1% ליריבו, המושל הרפובליקני לשעבר שהפך לדמוקרטי, צ'ארלי כריסט. 

הונו של סקוט מוערך בכ-147 מיליון דולר אמריקני, במהלך קמפיין הבחירות הראשון שלו הוציא כ-73 מיליון דולר מכספו ובקמפיין השני הוציא 13 מיליון דולר נוספים.

לאחר הפריימריז בפלורידה ב-15 במרץ 2016 הודיע סקוט על תמיכתו במועמדותו של דונלד טראמפ בבחירות לנשיאות. בנובמבר 2018 גבר בבחירות לסנאט על הסנאטור המכהן ביל נלסון מהמפלגה הדמוקרטית, בהפרש של 10,033 קולות, שהם 0.12% מסך המצביעים. 

סקוט נשוי לאן ואב לשתי בנות.

==קישורים חיצוניים==

* 

* [http://www.flgov.com/meet-governor-scott ריק סקוט] באתר מושל פלורידה
* 

==הערות שוליים==

קטגוריה:מושלי פלורידה
קטגוריה:אנשי עסקים אמריקאים
קטגוריה:חברי המפלגה הרפובליקנית (ארצות הברית)
קטגוריה:עסקני בייסבול
קטגוריה:עסקני ספורט אמריקאים
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מפלורידה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:טקסס ריינג'רס
קטגוריה:בוגרי אוניברסיטת מיזורי
קטגוריה:בוגרי האוניברסיטה המתודיסטית הדרומית
קטגוריה:אמריקאים שנולדו ב-1952
אריק וייס

אריק וייס (נולד ב-10 בנובמבר 1978) הוא עיתונאי ומגיש בחדשות 13 את התוכנית "עושים שישי עם אריק וייס". בעבר היה כתב תחקירים ומגזין של "מהדורת השבת", והגיש את התוכנית "הכול כלול". וייס מרצה לעיתונות באוניברסיטת תל אביב ובאוניברסיטה הפתוחה.

== ביוגרפיה ==

וייס החל את דרכו העיתונאית בשנות ה-90 ככתב תרבות במקומון הירושלמי "כל העיר". לאחר מספר שנים עבר לעיתון "מעריב", תחילה ככתב במוסף היומי, ובהמשך התמקד בעיקר בתחקירים עבור מוסף "סופשבוע" של העיתון. בין הסיפורים הבולטים שחשף: קשריו של המיליארדר האוסטרי מרטין שלאף עם השטאזי; מחדל המודיעין שהביא לחטיפת גלעד שליט; שיתוף הפעולה ההדוק של בכיר חמאס סלאח שחאדה עם השב"כ.

בשנת 2009 עזב את "מעריב" ועבר לתוכנית "עובדה" בערוץ 2. שנה לאחר מכן החל לעבוד בערוץ 10 כחבר מערכת "המגזין" בהנחיית אושרת קוטלר, שם חשף שורה של פרשות. בהן:
*ההשתלטות על נכסיו של האוליגרך אלכסיי זכרנקו בעזרת מסמכים מזויפים;
* תעשיית התרומות שניהלה משפחתו של הרב אליעזר ברלנד;
* מכירת משאבי הטבע של ישראל לתאגידי ענק במחירי הפסד;
*תחקיר אודות היחס המפלה של מערכת אכיפת החוק כלפי בני העדה האתיופית;
*פרשת ליאור לוטן והחייל אברה מנגיסטו;
*פרשת מימון הגרעינים התורניים של מקורבי השר אורי אריאל;
*חשיפת השבועון "רימון" שהוצא לאור על ידי השב"כ בשנות החמישים ועוד.

וייס הגיש לעיתים את התוכנית "חמש עם רפי רשף", בהיעדרו של רשף, ואת התוכנית "היום שהיה", וכן הגיש לעיתים את התוכנית "הצינור", בהיעדרו של המנחה גיא לרר. הוא הגיש גם, יחד עם עמיתו ינון מילס, את "המגזין", של אושרת קוטלר.

== חיים אישיים ==

וייס נשוי ומתגורר במזכרת בתיה.

== קישורים חיצוניים ==
* 
* 

== הערות שוליים ==

קטגוריה:ערוץ עשר: שדרנים, שחקנים ומנחים
קטגוריה:סגל חדשות 13
קטגוריה:סגל מעריב
קטגוריה:מזכרת בתיה: אישים
קטגוריה:ישראלים שנולדו ב-1978
מחוזות מיין

מפת מחוזות מיין
במדינת מיין שבארצות הברית ישנם 16 מחוזות. טרם נוסדה כמדינה, הייתה מיין חלק ממדינת מסצ'וסטס, ונקראה מחוז מיין. במרץ 1820 התקבלה לאיחוד כמדינה כחלק מפשרת מיזורי. תשעה מתוך שישה עשר המחוזות הנוכחיים של מיין היו תחומים כבר בעת שהייתה חלק ממסצ'וסטס. ב-1842 הוסדר הגבול הצפוני של מיין עם בריטניה, ושורטטו מחוזות חדשים. 

הגדול שבמחוזות מיין הוא מחוז ארוסטוק (17,690 קמ"ר), הקטן שבהם הוא מחוז סגדהוק (960 קמ"ר), והמאוכלס שבהם הוא מחוז קמברלנד (כ-281,674 תושבים). עיר הבירה, אוגוסטה, נמצאת במחוז קנבק.

==רשימת המחוזות==
מפת צפיפות אוכלוסין של מיין עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! מחוז
! שם בשפת המקור
! מושבי המחוז 
! שנת הקמתהמחוז
! data-sort-type="number" | אוכלוסייה נכון לשנת 2010
! data-sort-type="number" | שטח(קמ"ר)
|-
| מחוז אנדרוסקוגין||Androscoggin County||אוברן||1854||107,702||1,287
|-
| מחוז ארוסטוק||Aroostook County||היולטון||1839||71,870||17,687
|-
| מחוז קמברלנד||Cumberland County||פורטלנד||1761||281,674||3,152
|-
| מחוז פרנקלין||Franklin County||פרמינגטון||1838||30,768||4,517
|-
| מחוז הנקוק||Hancock County||אליסוורת||1790||54,418||6,089
|-
| מחוז קנבק||Kennebec County||אוגוסטה||1799||122,151||2,463
|-
| מחוז נוקס||Knox County||רוקלנד||1860||39,736||2,958
|-
| מחוז לינקולן||Lincoln County||ויסקאסט||1760||34,457||1,813
|-
| מחוז אוקספורד||Oxford County||פריז||1805||57,833||5,633
|-
| מחוז פנובסקוט||Penobscot County||בנגור||1816||153,923||9,210
|-
| מחוז פיסקטקיס||Piscataquis County||דובר-פוקסקרופט||1838||17,535||11,336
|-
| מחוז סגדהוק||Sagadahoc County||בט||1854||35,293||958
|-
| מחוז סאמרסט||Somerset County||שוואגן||1809||52,228||10,606
|-
| מחוז וולדו||Waldo County||בלפסט||1827||38,786||2,209
|-
| מחוז וושינגטון||Washington County||מצ'ייס||1790||32,856||8,430
|-
| מחוז יורק||York County||אלפרד||1652||197,131||3,292
|-
|}

== קישורים חיצוניים ==
 

*
מיין
ג'יי ניקסון

ג'רמיה וילסון "ג'יי" ניקסון (באנגלית: Jeremiah Wilson "Jay" Nixon; נולד ב-13 בפברואר 1956) הוא פוליטיקאי אמריקאי חבר המפלגה הדמוקרטית. כיהן כמושל מיזורי בין השנים 2017-2009. 

== ביוגרפיה ==
ניקסון נולד בדה סוטו (De Soto), פרבר של העיר סנט לואיס שבמיזורי. מוצא משפחתו בעיקר מאנגליה. אחד מאבות אבותיו מצד אביו, אברהם ג'ונאס, היה מתיישב יהודי באילינוי וחבר של אברהם לינקולן. ניקסון נולד למשפחה מתודיסטית, אך סבתא רבתא שלו מצד אביו הייתה יהודייה.

הוא למד בבית הספר למשפטים באוניברסיטת מיזורי, וסיים עם תואר ראשון ב-1978. בהמשך עבד כעורך דין. ב-1986 נבחר לסנאט המדינתי של מיזורי, ובין השאר רץ שנתיים לאחר מכן לסנאט ללא הצלחה. הוא שירת בסנאט עד שנבחר לתובע הכללי של מיזורי ב-1992, ושירת בתפקיד זה עד 2009. גם ב-1998 רץ ללא הצלחה לסנאט.

ב-2008, לאחר שהמושל הרפובליקני המכהן הכריז כי לא יתמודד לכהונה שלישית, הכריז ניקסון על מועמדותו למשרה זו. בבחירות הכלליות ב-4 בנובמבר הביס את יריבו הרפובליקני ונבחר למושל, כשזכה ב-58.40% ממניין הקולות. ב-2012 נבחר לכהונה שנייה, עם ניצחון גורף גם כן.

ניקסון נשוי ואב לשניים. אין הוא קשור משפחתית לנשיא ריצ'רד ניקסון.

== קישורים חיצוניים ==

* 

קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת מיזורי
קטגוריה:עורכי דין אמריקאים
קטגוריה:חברי האספה הכללית של מיזורי
קטגוריה:אמריקאים שנולדו ב-1956
יותם ישי

יותם ישי (נולד ב-25 בינואר 1980) הוא שחקן וקולנוען ישראלי, פעיל בישראל ובגרמניה.

==ביוגרפיה==
ישי הוא בוגר מגמת התיאטרון של תיכון עירוני א' לאמנויות בתל אביב (1998) והחוג לקולנוע וטלוויזיה באוניברסיטת תל אביב (2010).

משנת 2010 הוא עובד במחלקות בימוי בהפקות קולנוע וטלוויזיה ישראליות וגרמניות.

===קולנוע===
במהלך השנים השתתף ישי במספר סרטי קולנוע. בשנת 2006 שיחק בסרטו של איתן פוקס, "הבועה". בשנת 2008 שיחק בסרט "A House Devided" ובסרט "בית מפוצל". ב-2009 שיחק בסרט "Ultimatum". באותה שנה שיחק בסרטו של איתן גפני, "תפר פתוח" ובסרט הקולנוע "הפריצה מכלא עכו".

בשנת 2011 שיחק בסרטים "מבול", "ג'ו + בל" ו"מיקי ברקו". בשנת 2013 שיחק בסרטי הקולנוע "פרדייז קרוז" ו"רוק בקסבה", שם גילם את דמותו של הסמל אריאל, שעומד לפני סיום שירותו הצבאי. הסרט זכה בפרס C.I.C.A.E בפסטיבל ברלין 2013 ובשנה לאחר מכן השתתף ישי בברלינאלה טאלנטס, מסגרת לקולנוענים ושחקנים צעירים מכל העולם במסגרת פסטיבל ברלין.

בשנת 2015 יצא לאקרנים סרט הקומדיה "אני לא מאמין, אני רובוט?!" בכיכובו. ישי מגלם את דמותו של דני ברנשטיין, בחור רגיש שמגלה יום אחד שהוא רובוט מתוחכם.

בשנת 2016 יצא לאקרנים סרטה של רוני קידר "סופעולם", וכן הוקרן לראשונה סרטו של איתן גפני "ילדי הסתיו" בהם לקח ישי חלק.

ב-2018 שיחק בסרט הקצר הגרמני "Wir Sind Wieder Da" ("We're Back Again"), לצד נופר בלכנר.

ב-2019 שיחק בסרט "Heute oder Morgen" שהשתתף בפסטיבל ברלין באותה שנה.

בשנת 2023 שיחק בסרט הבריטי "Shoshana" אודות ההתנקשות באברהם שטרן (יאיר), ממנהיגי ארגון לח"י.

===טלוויזיה===
ישי שיחק במספר סדרות טלוויזיה. בשנת 1993 שיחק בסדרה "קליידוסקופ (מה שנקרא)". ב-2004 הנחה בערוץ 24 את התוכנית "המבוקשים", בשנת 2005 שימש ככתב שטח של התוכנית "AXNמאניה" בערוץ AXN. בשנת 2007 גילם את דמותו של איתמר בסדרה "מסכים".

בשנת 2008 שיחק בטלנובלה "חשופים". ב-2010 גילם את יוגב בסדרה "טקסי דרייבר" ואת דמותו של ישי בסדרה הקומית "המשרד".

בטלוויזיה הגרמנית השתתף ישי בסרטים "A Bitter Mix" ו-"Das Jerusalem Syndrom" שהצטלמו בישראל.

===תיאטרון=== 
ישי שיחק בהצגות "הומולודיס", "מוכים", "חבל היינו המצאה טובה", "זונות", "משחקים" ו"הצגה מאולתרת".

=== עוזר במאי ===
במסגרת עבודתו כעוזר במאי ישי שיתף פעולה עם הבמאי הקנדי ברוס לה-ברוס, במהלך הפקת סרטו "Pierrot Lunaire" בברלין ב-2013. הסרט זכה בפרס "טדי" בפסטיבל ברלין 2014 וכן בסרט "The Misandrists" שעתיד לצאת לאקרנים ב-2017. 

ב-2015 לקח חלק בהפקת הסרט הגרמני "Dinky Sinky", שזכה בפרס Fipresci בפסטיבל מינכן 2016 ובקופרודוקציה הישראלית-גרמנית "משפחה" של רוני קידר. 

ב-2016 היה עוזר הבמאית בקופרודוקציה הישראלית-גרמנית-צרפתית "עץ תאנה" שצולם באתיופיה. 

לאחר מכן היה עוזר הבמאית בעונה השנייה של "איש חשוב מאד" (2018) ובעונה השלישית של "רון" (2019).

==קישורים חיצוניים==
* 

* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיכון עירוני א' (תל אביב)
קטגוריה:ישראלים שנולדו ב-1980
קטגוריה:בוגרי החוג לקולנוע וטלוויזיה באוניברסיטת תל אביב
זיזפיים

זיזפים חוטמניים ניזונים מצוף בלילה]]
[[ערפד חקיין, העטלף הקרניבור הגדול בעולם.]]
זִיזַפִּיִּים (שם מדעי: Phyllostomidae) הם משפחה של עטלפי חרקים ייחודיים לאמריקה המרכזית והדרומית ממקסיקו עד ארגנטינה, בעיקר ביערות גשם, והם הגדולים במשפחות עטלפי החרקים. מקור שמם הוא בעיטור העלה האפי שלהם שצר ודקיק למדי ודומה לזיז ("זיז-אף"). בנוסף לכך יש להם אוזניים גדולות ביותר, שיניים חדות וחלקם בעלי לשון ארוכה. בניגוד לכל עטלפי החרקים, עטלפים אלה יאכלו לא רק חרקים - חלקם ניזון מצוף פרחים או מפירות, אחרים דווקא אוכלי בשר דגים, צפרדעים, זוחלים ויונקים קטנים (כולל עטלפים אחרים) ומיני הערפדים ניזונים מדם. הם הגדולים שבעטלפי החרקים. אורכם 4–13 סנטימטרים, ומשקלם 7–200 גרם.

==סוגי הזיזפיים==
במשפחה 56 סוגים:

==קישורים חיצוניים==

* 

*
קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
מיסטציניים

מיסטציניים (שם מדעי: Mystacinidae) הם משפחת של עטלפי חרקים קטנים החיים אך ורק באי ניו זילנד - דרומית מזרחית לאוסטרליה, והם העטלפים וכנראה גם היונקים היבשתיים היחידים שחיים בה בטבע. במשפחה זו סוג יחיד ובו שני מינים שנמצאים בסכנת הכחדה וייתכן שאחד מהם אפילו נכחד. 
== מאפיינים ==
עטלפים אלה מיוחדים במינם. הם נוהגים ללכת במשוטח על הקרקע יותר מלעוף וכך הם מחפשים מזון המורכב מצוף, פגרים ופרוקי-רגליים, אחריהם הם רודפים בין העלים. יש להם טפרים גדולים ברגליים והם לעיתים מסתתרים במאורות ליד חוף הים. בנוסף הם נוטים לשוטט ולצוד הן בשעות היום והן בלילה.

הם היו היונקים היבשתיים היחידים בניו זילנד, אך משהביא האדם חיות נוספות כמו חתולים, הללו החלו לקטול אותם במהירות, אף על פי שהם יכולים לעוף.

== מינים ==
*מיסטצינה גדולה (Mystacina robusta) - נפוצה באי הצפוני והדרומי וכן באי סטיוארט. הוא לא נמצא מאז 1963, כך שייתכן שהוא כבר נכחד.
*מיסטצינה קטנה (Mystacina tuberculata) - נפוצה באי הצפוני וכן בדרומי בעיקר ביערות הרריים, כולל בפיורלנד וגם באיי קודפיש.
באוסטרליה נמצאו מאובנים שכנראה מתאימים לבני המשפחה.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1875
קטגוריה:טקסונים שתוארו בידי ג'ורג' אדוארד דובסון
יזנוביים

יזנוביים (שם מדעי: Rhinopomatidae) הם משפחת עטלפי חרקים בעלי זנב המזכיר עכבר ומכאן שמם האנגלי. במשפחה זו, שקרובה גנטית למשפחת הפרספיים וגם למין עטלף הדבורה, ישנו סוג יחיד ובו 6 מינים. 

עטלפי אלה נמצאים רק בעולם הישן - מצפון אפריקה לתאילנד וסומטרה בעיקר באזורים חמים ויבשים. הם יוצאים בלילות וישנים ביום במערות, נקיקים או אפילו פירמידות.

אלו עטלפים קטני גוף עם גפיים קטנות אבל זנב ארוך ודק. הם בעלי צבעים כהים או חיוורים והאף שלהם נראה פשוט. כמו רוב עטלפי החרקים מזונם העיקרי הוא חרקים שונים כמו עשים, יתושים וחיפושיות.

בישראל מצויים 2 מינים מהמשפחה: יזנוב גדול ויזנוב קטן.

===מיני היזנוביים===
*יזנוב קטן (Rhinopoma hardwickii)
*יזנוב מקניס (Rhinopoma macinnesi)
*יזנוב גדול (Rhinopoma microphyllum)
*יזנוב גמדי (Rhinopoma muscatellum)
*Rhinopoma cystops
*Rhinopoma hadramauticum

==קישורים חיצוניים==

*
קטגוריה:בעלי חיים שתוארו ב-1818
קטגוריה:טקסונים שתוארו בידי אטיין ז'ופרואה סנט-אילר
קטגוריה:ערכים שבהם תבנית בריטניקה אינה מתאימה
תירבות (חברה)

ראש שבט נימיפו ([[נז פרס ), עַם אינדיאני, מצטלם בחליפה אירופית, 1868]]
ארבע התוצאות האפשריות של תהליך תירבות: 1. הפרדה 2. השתלבות 3. התבוללות 4. הדרה
תִּרְבּוּת (לועזית: אָקוּלְטוּרַצְיָה; על פי האקדמיה ללשון העברית: "סִגּוּל תַּרְבּוּת"), בסוציולוגיה, הוא תהליך חברתי בו קבוצות אנושיות רוכשות ומסגלות לעצמן את התרבות והערכים של זולתן כתוצאה ממגע ביניהן, כמעט תמיד מן הקבוצה הדומיננטית אל החלשות יותר. 

אקולטורציה יכולה להתרחש באופן חופשי, תוך הכללה מרצון של יסודות מתרבות הרוב על ידי המיעוט המושפע, או תוך הכוונה מגבוה המיועדת להטמיע קבוצה מסוימת בחברה היוזמת. היא יכולה לערב גם סינקרטיזם, יצירת סינתזה חדשה מתוך היסודות המתמזגים. אקולטורציה נבדלת מ"אֵנקולטורציה", החופפת בערך לחיברות ומתארת את האופן בו היחיד משתלב בסביבתו. כמו כן, היא אינה זהה בהכרח עם טמיעה או התבוללות, "אסימילציה", המתייחסת לטשטוש ומחיקה של תרבות המיעוט וקבלה מלאה של זו השלטת. תהליכי אקולטורציה מתרחשים בין היתר בקבוצות כמו מהגרים הבאים לארץ חדשה, ילידים הנחשפים לשלטון קולוניאלי ומיעוטים אתניים שבוחרים או נדרשים להשתלב בחברות רוב.

התהליך עשוי להתבטא במישורים רבים: אימוץ שפת הסביבה, באופן כולל או חלקי (במקביל, אם כי באופן בולט פחות, זולגות מילים מלשון המיעוט החוצה); קבלת נורמות התנהגות, במודע ושלא במודע, בכל תחומי החיים: ביגוד, מזון, מיניות, חינוך ועוד; והפנמת הערכים ומערכות החשיבה של החברה המטמיעה. האקולטורציה, שהיא שלב דינמי, יכולה להביא לידי התבוללות מלאה בקבוצה הדומיננטית, אינטגרציה בה שומר המיעוט על הווייה נפרדת אך משתלב, הדרה שלו למעמד שוליים או ניכור והזרה, ואף תגובות ריאקציה חריפות המתגלמות בדחייה מודעת ונחרצת של תרבות הרוב ומאמץ מכוון לפתח זהות נגדית. בין תוצאות אלה ישנם שלבי ביניים רבים.

==קישורים חיצוניים==

* 
* 

קטגוריה:סוציולוגיה
הרולד וינר

ממוזער
שמו של וינר מופיע ראשון במצבת קבר האחים בהר הזיתים
מרדכי הרולד וינר (Harold Marcus Wiener; 1874 תרל"ה - 23 באוגוסט 1929 י"ז באב תרפ"ט) היה משפטן וחוקר מקרא יהודי-אנגלי שנרצח בפרעות תרפ"ט.

מרדכי, בן לקתרינה ומאיר וינר, ממשפחה יהודית-אנגלית מיוחסת, רכש את השכלתו המשפטית באוניברסיטת קיימברידג' והיה לעורך דין בעל שם באנגליה, אך התפרסם עוד יותר בתור חוקר מקרא שהתמקד בפן המשפטי ונלחם בכל תוקף כנגד השערת התעודות. בשנת 1923 עלה לארץ, "כדי להבין טוב יותר את רוח התנ"ך", לפרוש מענייני הציבור ולהתמקד במחקריו. את ביתו קבע בירושלים, שם התקרב לאוכלוסייה הערבית, תרם מהונו למפעלי תרבות ערבית ומימן מלגות לתלמידים ערבים באוניברסיטה האמריקנית בביירות. את ביתו קבע קרוב לשער הפרחים. בשנים 1924-1925 פרסם מספר ביקורות ספרים בכתב העת של בית הספרים הלאומי, על ספרים העוסקים בחקר התנ"ך ובנושאים קרובים, תוך שהוא מקפיד לשבח את מי שזנח את השערת התעודות של ולהאוזן ולהשתלח במי שלא עשה כן.

ביום פרוץ מאורעות תרפ"ט, היה ביתו בעיצומן של עבודות שיפוץ ובמקום שהו שני פועלים יהודים. מתוך אמונה כי נוכחתו תקנה חסינות לאורחיו, וינר הסיע אותם במכוניתו בחזרה לכיוון השכונות היהודיות. שלושת הנוסעים נרצחו באזור שער שכם; במוצאי השבת, נקבר וינר בקבר אחים, יחד עם עוד 15 ההרוגים הראשונים של המאורעות בירושלים בחלקה שמאז נקראת "גוש קברות הקדושים" בבית הקברות בהר הזיתים.

==מספריו==
<div class="mw-content-ltr">
*Essays in Pentateuchal criticism, Bibliotheca sacra company, Oberlin, Ohio, 1909
*The origin of the Pentateuch, Bibliotheca sacra company, Oberlin, Ohio, 1910
*The religion of Moses, Bibliotheca sacra company, Oberlin, Ohio, 1919
*The prophets of Israel in history and criticism, R. Scott, London, 1923
*The composition of Judges II 11 to I Kings II 46 (Orientalistische literaturzeitung), J. C. Hinrichs, Leipzig, 1929
*Posthumous essays (edited by Herbert Loewe), Oxford University press, London, 1932
</div>

==קישורים חיצוניים==
* 
* 
* 
* 
* [https://archive.org/search.php?query=creator%3A%22Wiener%2C+Harold+Marcus%2C+1875-1929%22 עותקים מקוונים של ספריו] באתר ארכיון האינטרנט
* [http://israelitombstones.blogspot.co.il/2015/10/23.html מרדכי (מרכוס) הארולד וינר – נרצח על-יד שער שכם] מתוך הבלוג "סיפורי ארץ-ישראל - מצבות מדברות 1950 – 1850"

==הערות שוליים==

קטגוריה:יהודים בריטים
קטגוריה:חוקרי מקרא
קטגוריה:משפטנים בריטים
קטגוריה:חללי מאורעות תרפ"ט
קטגוריה:יהודים הקבורים בהר הזיתים: חלקת הקדושים
קטגוריה:אישים הקבורים בקבר אחים
קטגוריה:ילידי 1874
קטגוריה:ארץ-ישראלים שנפטרו ב-1929
זולצבורג

זולצבורג (בגרמנית: Sulzburg) היא עיירה במחוז ברייסגאו-הוכשוורצוולד במדינת באדן-וירטמברג שבגרמניה. מיקומה של העיירה בקצה הדרומי של היער השחור, כ-20 ק"מ דרומית לפרייבורג וכ-48 קילומטר צפונית לבזל, בסמוך למשולש הגבולות גרמניה-צרפת-שווייץ. את העיירה חוצה נחל הזולצבך , אחד מיובלי הריין. בסמוך לעיירה עובר "שביל הקבצנים" , דרך נוף שאורכה כ-27 ק"מ.

העיר הוזכרה בפעם הראשונה בכתובים בשנת 821 בשם זולצבורגהיים (Sulzibergeheim) ברשומות של מנזר. החל מימי הביניים המאוחרים ועד המאה ה-19 השתייכה העיירה למחוז ההיסטורי מרקגרפלרלנד של האימפריה הרומית הקדושה ונשלטה ברוב התקופה על ידי הדוכסים של באדן.

==הקהילה היהודית==
בית הכנסת
הכניסה לבית העלמין
מראה בית העלמין
לקהילה היהודית של זולצבורג שורשים עוד מימי הביניים. במאה ה-15 זכתה הקהילה היהודית לכתב הגנה קיסרי ובאותה תקופה נחנך בית העלמין של הקהילה בדרום-מזרח העיירה. במאה ה-19 ותחילת המאה ה-20 היו כשליש מתושבי העיר יהודים שעסקו ברובם במסחר. העיירה מוקפת מצפון ומדרום בכרמים שמענביהם הפיקו יין בו סחרו היהודים.

מבני הקהילה הידועים היה המזרחן גוסטב וייל .

בליל הבדולח נותץ בית הכנסת (שנבנה בשנים 1821–1822. להבדיל מעיירות סמוכות לא שרפו את בית הכנסת כי הוא עמד סמוך מידי לבניינים השכנים. ב-22 באוקטובר 1940 (שנפל על חג הסוכות) נלקחו היהודים שלא הצליחו או לא רצו לעזוב את זולצבורג למחנה המעצר גירס בצרפת, חלקם מתו במחנה והשאר הועברו משם למחנות ההשמדה בפולין.

בית הכנסת בסגנון הנאו-קלאסי של העיר הקטנטנה הזו - שנוצר על ידי אחד האדריכלים הגדולים של באדן, פרידריך וויינברנר - שוקם כמצבת זיכרון ותרבותית בשנת 1977.<ref></ref> כיום משמש כמוזיאון ואולם קונצרטים וניתן לבקר בו. בסמוך לעיירה נמצא בית העלמין של הקהילה היהודית שב-1970 הוקם בו ציון לקורבנות השואה.

==קישורים חיצוניים==

* 
* [http://juden-in-sulzburg.de/ יהדות זולצבורג] 
* 

==הערות שוליים==

קטגוריה:באדן-וירטמברג: ערים
קטגוריה:קהילות יהודיות בגרמניה
ידידי רועי מקימי

יְדִידִי רוֹעִי מְקִימִי הוא פיוט שחיבר רבי ישראל נג'ארה (1628-1555). הפיוט מבטא את הכיסופים של עם ישראל בגלותו לאלוהיו כצאן המשתוקק לידו המכוונת והתומכת של הרועה, ולגאולה.

הפייטן קורא לאורך השיר להקב"ה המשול בפיוט לרועה לשוב ולגאול מן הגלות את עמו ישראל המשול בפיוט לצאן, הבית האחרון עוסק בבקשה לבנין בית המקדש ובביאת המשיח והשורה האחרונה מדברת על הגאולה כבר בלשון הוה. 

בראש הבתים, האקרוסטיכון: ישראל חזק. כל בית בפיוט נגמר בשיבוץ מפסוקי התנ"ך הנגמר במילה 'צאן'.

ישנן קהילות בהן נהוג לשורר את הפיוט כחלק מזמירות השבת. השיר נדפס פעמים רבות בשינויי נוסח קלים, וזכה למספר לחנים.

יש הנוהגים לשיר פיוט זה בלחנו של הרב שלמה קרליבך הידוע למילים "שפכי כמים ליבך" בסעודה שלישית בשבתות בין המצרים או רק בשבת חזון.

== קישורים חיצוניים ==
* 
*[https://youtu.be/ujJ2cpkHJGk הפייטנים ר' יהונתן ארזוני ור' מנחם ורטהיים, מבצעים את הפיוט ידידי רועי מקימי, בנוסח קהילות חסידות חב"ד וחידוש הניגון]
*[https://youtu.be/vxBZY_xku0M הפייטן ר' ריש לקיש, מבצע את הפיוט ידידי רועי מקימי ב"מרכז שמים" רחוב מאלצ'ט 41 תל אביב, מרכז הפקות מ.א.מ.י. בנוסח ומנגינה אישית]. [http://www.breslav.co.il/images/file/file/download/reshlakish05_breslav.co.il.mp3 אודיו]
*[https://youtu.be/bOhhOxzi-bY הפייטן ר' יגל הרוש ותזמורתו, מבצע את הפיוט ידידי רועי מקימי, נוסח קהילות המערב ומרוקו]
*[https://youtu.be/V5r-PFLXbGg?si=NFAHKk7tlq9RUBbz הפייטן ר' שלום ביטון ור' יעקב ביטון ותזמורתם, מבצע את הפיוט יּדידי רועי מקימי, נוסח ייחודי העובר מאב לבנו]
* [https://youtu.be/tN03z_NRoPU הפייטן ר' משה חבושה ותזמורתו, מבצעים את הפיוט ידידי רועי מקימי, נוסח עדות המזרח וכנהוג לשורר אחרי חצות בקהילת ישיבת רחובות הנהר מקובלי ירושלים וחכמי ישיבת בית אל ירושלים]
* [https://www.youtube.com/watch?v=xYjIO0BzZzc ר' יאיר אנדה ותלמידי הישיבה לצעירים, מבצעים את הפיוט ידידי רועי מקימי, בלחן של ר' שלמה קרליבך ל"שפכי כמים"]
* 
* חיים צבי קוניקוב, [http://old2.ih.chabad.info/php/audio.php?action=playsong&id=2182 הסבר על הניגון החב"די] (ביידיש)
* 
* [http://aleph.nli.org.il:80/F/?func=direct&doc_number=000228563&local_base=NNL01 הקלטת שמע של שירת בקשות מרוקאית], צפת 1978, פריט 3. באתר הספרייה הלאומית

==הערות שוליים==

קטגוריה:זמירות ופיוטים לשבת
קטגוריה:שירי ישראל נג'ארה
קטגוריה:יצירות עם אקרוסטיכון
קסיפוס

[[אקטיון מניף קסיפוס]]
קסיפוס (ביוונית: ξίφος) היא חרב קצרה מפלדה שהייתה נפוצה ביוון העתיקה. אורכה הממוצע היה כ-60-50 ס"מ. קצר יותר מהקופיס. ובניגוד לקופיס שהייתה מעוקלת מעט הייתה הקסיפוס לרוב ישרה. הנדן של הקסיפוס היה לעיתים מקושט, ונהגו לתלות את החרב מתחת לזרוע השמאלית.

את הקסיפוס היו נושאים לרוב כנשק משני, ומשתמשים בו רק כאשר החנית שהייתה לרוב הנשק העיקרי נשברת. השימוש בקסיפוס היה נפוץ יותר בקרב החיילים הרגליים, הפרשים העדיפו את הקופיס.

==ראו גם==
* קופיס (חרב)

==קישורים חיצוניים==

קטגוריה:חרבות
זג אדום-מקור

ביצי זג אדום-מקור, אוסף מוזיאון טולוז]]
זג אדום-מקור (שם מדעי: Pyrrhocorax pyrrhocorax) הוא מין של ציפור שיר ממשפחת העורביים, שמצוי באירלנד, בריטניה, דרום אירופה, צפון אפריקה, מרכז אסיה, הודו וסין, והוא מזדמן נדיר לישראל. בתי הגידול המועדפים עליו הם הרים וצוקי ים. כל גופו של הזג שחור, מלבד הרגליים והמקור האדומים. הקריאה רמה ומצלצלת. הזגים אמנם נמצאים במצב השימור "ללא חשש", אך האוכלוסייה שלהם נמצאת בירידה, בגלל הסבה של אזורי המחיה שלהם לשטחים חקלאיים.

הזג ניזון בעיקר מנמלים, אך גם עכבישים, חרקים וחסרי חוליות אחרים מהווים חלק חשוב מהתזונה שלו. הזגים מחפשים את מזונם בעיקר בערבות; לעיתים קרובות הם עושים זאת בלהקות. תת-המין המרכז אסיאתי P. p. centralis ניזון מטפילים של יונקים מבויתים או פראיים. אף על פי שהזגים ניזונים בעיקר מחסרי חוליות, הם אוכלים לעיתים גם גרעיני דגניים.

הזג אדום-המקור אוזכר לראשונה בספר Systema Naturae שנכתב על ידי לינאוס בשנת 1758, כ-Upupa pyrrhocorax. המין הועבר לסוג Pyrrhocorax על ידי האורניתולוג הבריטי מרמדיוק טונסטאל, בחיבורו משנת 1771 Ornithologia Britannica. שמו המדעי של הסוג והמין, Pyrrhocorax, הוא הלחם של המילים πύρρος ("פורהוס"), "בצבע להבה", וκόραξ ("קוראקס"), "עורב". המינים הקרובים ביותר למינים בסוג זה הם העורבים מהסוג Corvus.

אורכו של הזג הוא כ-39 עד 40 ס"מ, מוטת כנפיו כ-73 עד 90 ס"מ, ומשקלו כ-310 גרם. הזכר והנקבה זהים במראם. מקורם של זגים צעירים כתום ורגליהם ורודות; צבע המקור והרגליים משתנה לקראת הסתיו הראשון לחייהם.

== רבייה ==
הזגים מגיעים לבגרות מינית בגיל שלוש שנים, ובדרך כלל מגדלים צאצא אחד כל שנה. הקן מוקם משורשים ומגבעולי קטניותואברשיים, ומרופד בצמר או שיער; באזור ההימלאיה, הזגים עשויים להשתמש בצמר טאר ההימלאיה. הקן ממוקם במערה או בסדק בצוק. באזורים שבהם יש אבן חול רכה, הזגים חופרים לעצמם מחילה, עד לעומק של כמטר.

הנקבה מטילה 3–5 ביצים בתטולה, ודוגרת עליהן במשך 17–18 ימים. הגוזלים בוקעים מכוסים בפלומה חומה, והזכר מאכיל אותם. הנקבה מכסה את הגוזלים בגופה במשך כ-10 ימים, ולאחריהם היא והזכר מאכילים את הגוזלים לסירוגין. הגוזלים פורחים מהקן בגיל 31–41 ימים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ארץ ישראל: עורביים
קטגוריה:עורביים
קטגוריה:הודו: עופות
קטגוריה:ספרד: עופות
קטגוריה:בעלי חיים שתוארו ב-1758
פרימונט (קליפורניה)

פרימונט (באנגלית: Fremont) היא עיר במחוז אלמידה שבמדינת קליפורניה בארצות הברית. העיר שוכנת בדרום מזרח מפרץ סן פרנסיסקו, והיא הרביעית בגודלה בעמק הסיליקון. 

נכון לשנת 2023, מתגוררים בעיר 230,504 תושבים. העיר הנה בעלת גיוון אתני ותרבותי רב, כמעט 50% מכלל תושביה אינם ילידי ארצות [https://www.fremont.gov/government/departments/economic-development/local-economy-overview/city-profile הברית]. 

העיר נקראת על שם החוקר והמדינאי האמריקאי ג'ון פרימונט. 

העיר רואה בעצמה עיר של חדשנות אשר מטפחת אזורי תעסוקה מתקדמים לצד איכות חיים גבוהה לתושביה. בעיר ממוקם מטה הייצור של של חברת טסלה אנרג'י לצד חברות מובילות נוספות. 

== ערים תאומות ==

* 
* 
* 
* 
* 

==קישורים חיצוניים==

* 
* 

קטגוריה:קליפורניה: ערים
קטגוריה:אזור מפרץ סן פרנסיסקו
קטגוריה:מחוז אלמידה: ערים
קטגוריה:יישובים שהוקמו ב-1956
מודסטו

מודסטו (באנגלית: Modesto) היא מושב המחוז של מחוז סטניסלוס שבמדינת קליפורניה בארצות הברית. נכון לשנת 2010, מתגוררים בעיר 201,165 תושבים. מודסטו שוכנת על הנהר טואולומי באזור העמק המרכזי במרכז קליפורניה.

==קישורים חיצוניים==

* 
* 

קטגוריה:קליפורניה: ערים
קטגוריה:קליפורניה: מושבי מחוזות
קטגוריה:יישובים שהוקמו ב-1870
אוקסנארד

אוקסנארד (באנגלית: Oxnard) היא עיר במחוז ונטורה שבמדינת קליפורניה בארצות הברית, השוכנת בחופה הדרומי של המדינה. היא העיר ה-19 בגודלה בקליפורניה. אוקסנארד ממוקמת בערך 48 קילומטרים צפונה מלוס אנג'לס, ונחשבת לחלק מהמטרופולין הרחב של העיר.

==קישורים חיצוניים==

* 
* 

קטגוריה:קליפורניה: ערים
קטגוריה:ארצות הברית: ערי נמל בחוף המערבי
קטגוריה:יישובים שהוקמו ב-1903
אליעזר ליפמן פרינץ

רבי אליעזר ליפמן פיליפ פרינץ (רא"ל פרינץ, ט"ו באדר תקצ"ה, 16 במרץ 1835, ארנהם - י"ג בחשון תרע"ו, 21 באוקטובר 1915, פרנקפורט דמיין) היה איש ספר ביבליוגרף ואספן ספרים, כתב מאמרים רבים ופירושים תורניים, וכן ההדיר והוציא לאור ספרי קודש.

==ביוגרפיה==
אליעזר ליפמן פרינץ נולד בט"ו באדר תקצ"ה (16 במרץ 1835) לרבי רפאל ומעהרלא בארנהם שבהולנד. הוא למד אצל חכמי עירו רבי יואל פרנקפורט ובנו רבי נפתלי. חלק מזמנו הקדיש לסייע לאביו ולסבו אברהם אליעזר במסחר בשטיחים ובדים.

בי"ז בתשרי תרי"ז (16 באוקטובר 1856) נישא להנרייטה יעקבזון להם נולדו שמונה ילדים.

בשנת תרל"ו (1876) עבר עם משפחתו לגור באמשטרדם, שם נבחר לכהן בראשות חברת "פקידים ואמרכלים" שפעלה למען היישוב היהודי בארץ ישראל. בשבתו באמשטרדם שימש כמוהל. ברשותו עמדה ספרייה בת אלפי ספרים.

לאחר שנפטרה אשתו עבר לגור בפרנקפורט דמיין, שם נישא שנית לשרה לאב. להם נולדו שלש בנות ובן אחד. שם הוא הקים ארגון "חבורת מוהלים". לאחר שנפטרה אשתו השנייה בפרנקפורט דמיין נישא בשלישית ליעני עפשטין.

רא"ל סייע למדפיסי הש"ס דפוס וילנא, וב"אחרית דבר" שבסוף התלמוד בבלי נכתב לו הבעת תודה "לכבוד הרה"ג השוע הנדיב מוהר"ר אליעזר ליפמן פרינס מאמשטרדם".

נפטר בי"ג בחשון תרע"ו (21 באוקטובר 1915) בפרנקפורט דמיין, ונקבר במיידרברג () שבאמסטרדם.

נכדתו, ג'ני ברויאר, הייתה אשתו של ד"ר יצחק ברויאר.

לאחר פטירתו העלה נכדו ר' משולם אליעזר פרינץ מלונדון את ספריתו, שכללה כ-8000 כותרים בהם כרכים נדירים ועתיקים, לירושלים לבית המדרש למורים מזרחי שברחוב הלל.

==עבודתו הספרותית==
הגהות וחידושים, דפוס וילנא
בשנת תר"ס הדפיס בברלין את ספר תשלום אבודרהם על פי כתב יד עם הגהות והערות שכתב.
בשנת תר"ע הדפיס בפרנקפורט את הספר סדר ברכות של רבי יחיאל מוראפטשיק.

קונטרס דמשק אליעזר, בתוך סידור "אוצר התפילות", נדפס לראשונה בווילנא תרע"ה.

רא"ל עסק רבות בכתיבת חידושים והגהות. הגהותיו למסכת חולין נדפסו בתלמוד בבלי דפוס וילנא (סמוך לפירוש המשניות להרמב"ם).

את חידושיו פרסם בעברית גרמנית והולנדית, בין היתר בכתבי העת התורניים תל תלפיות, כנסת חכמי ישראל, יגדיל תורה, וילקט יוסף, דער איזראעליט, Israelietische Letterbode, Weekblad voor Israelietische Huisgezinnen.

השלים את פירוש מאיר נתיב שכתב מחותנו רבי מאיר להמן למסכת אבות (פרקים ה-ו), שנפטר באמצע העבודה.

כתב גם הערות לפירוש הרמב"ן לתורה ולסידור עבודת ישראל.

הגהותיו ומאמריו הודפסו תחת השם "פרנס לדורות – הגהות ומאמרות".

==לקריאה נוספת==
*מאיר הרשקוביץ, מבוא לספר פרנס לדורו – התכתבות עם חכמי דורו, הוצאת כתב, ירושלים תשנ"ב
*מאיר הרשקוביץ, מבוא לספר פרנס לדורות – הגהות ומאמרות, הוצאת כתב, ירושלים תשנ"ט
*ד"ר עקיבא ברוך פוזנר, ר' אליעזר ליפמן פ' פרינץ, חייו ועבודתו הספרותית, הוצאת בית המדרש למורים מזרחי, ירושלים, תרצ"ט
*אהרן סורסקי, רבי אליעזר ליפמן פרינס, בסוף הספר מאיר נתיב פירוש למסכת אבות, מאת רבי מאיר להמן, הוצאת נצח, מעמוד רכ"ג

==קישורים חיצוניים==
* 
* 
* 

==הערות שוליים==

קטגוריה:מוהלים
קטגוריה:מהדירי ספרות תורנית
קטגוריה:יהודים הולנדים
קטגוריה:אמסטרדם: אישים
קטגוריה:אספני ספרים
קטגוריה:מחברי ספרות תורנית
קטגוריה:פרשני מסכת אבות
קטגוריה:ילידי 1835
קטגוריה:נפטרים ב-1915
מיקי שחר

משה (מיקי) שחר (סווט) הוא קצין צה"ל במילואים בדרגת אלוף-משנה, שכיהן כמפקד חטיבה 399, חטיבת שריון במילואים.

== ביוגרפיה ==
אביו של מיקי, צבי סווט, לחם במסגרת הקומנדו הבריטי, ובפטרול באיטליה עלה על מוקש ואיבד את שתי רגליו. בהמשך לחם בשורות הלח"י נגד הבריטים על אף נכותו, ובמלחמת העצמאות היה קמב"צ בחטיבה 8.

שחר הוא בוגר בית הספר הריאלי והפנימייה הצבאית לפיקוד. עם גיוסו לצה"ל שובץ בחיל השריון, בהמשך עבר קורס קצינים ושימש בשורת תפקידי פיקוד בחיל השריון. במלחמת יום הכיפורים, היה שחר מ"פ בגדוד 599 בחטיבה 421. ב-9 באוקטובר 1973 במהלך הקרבות על רכס חמוטל, נפגע כמה פעמים, אך הוא המשיך להילחם, ולמרות היותו פצוע קשה הצליח לרכז אליו את שרידי הגדוד ולהובילם לנקודת הפינוי - ואז התרחק עם הטנק הבוער וכיבה אותו. לאחר-מכן נע ברגל לנקודת-הפינוי, ושם איבד את הכרתו. על מעשה זה קיבל שחר את עיטור המופת.

בשנים לאחר המלחמה מונה שחר למג"ד טנקים בחטיבה 656. במלחמת לבנון הראשונה פיקד שחר על חטיבה 399, חטיבת שריון במילואים, בין היתר בקרב סולטאן יעקוב. לאחר המלחמה, עקב הביקורת הרבה על חלקו בקרב סולטאן יעקוב, עזב את הארץ, ועבר להתגורר בלוס אנג'לס.

שני אחיו של מיקי, יאיר ורמי, היו גם הם קציני שריון. במלחמת יום הכיפורים, , שהיה מפקד פלוגה בגדוד 77. לאחר מותו, הוענק לו על פועלו בקרב עיטור המופת. רמי, האח השני, נפצע קשה במהלך הקרבות.

==קישורים חיצוניים==
* 
* .

== הערות שוליים ==

קטגוריה:מעוטרי עיטור המופת במלחמת יום הכיפורים
קטגוריה:מפקדי חטיבות שריון במילואים
קטגוריה:בוגרי הפנימייה הצבאית לפיקוד חיפה
קטגוריה:מפקדי פלוגות במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:מפקדי חטיבות במלחמת לבנון הראשונה
אתרוג קורפו

אתרוג קורפו או אתרוג יווני (ביוונית: Κιτριά) הוא אחד משלושה זנים חומציים מתועדים של המין אתרוג (citrus medica).

עץ האתרוג היווני ופריו קטנים ביחס לזני האתרוג האחרים, וציפת הפרי חמוצה ומעט מרה. ענפי העץ בעלי ניחוח חזק.

יופיו הכללי של הפרי ביחס לזני אתרוג אחרים גרם לכך שבמשך שנים, לפחות מן המחצית השנייה של המאה ה-18, העדיפו רבים לקיים בזן זה דווקא את מצוות נטילת ארבעת המינים משום הידור מצווה, והעובדה שפיטמת הפרי מתקיימת באחוזים גבוהים, לעומת זנים אחרים בהם היא נושרת, דבר המעניק לפרי יופי מיוחד, הקנתה לו מלבד יתרון היופי והידור המצווה, גם יתרון הלכתי משמעותי שכן לפי ההלכה, אם נפל הפיטם או העוקץ בתהליך הקטיפה או לאחריו האתרוג פסול, ויש המקפידים ליטול דווקא אתרוג בעל פיטם.

במחצית השנייה של המאה ה-19 התחולל סביב זן זה של האתרוג, שגדל באי היווני קורפו ובפארגה , ובהמשך גם במקומות סמוכים כמו אייה ופרבזה , ושווקו בידי סוחרים מטריאסטה בכל רחבי אירופה, פולמוס רחב היקף ששב והתחדש לאורך השנים, ובמהלכו אסרו חלק מפוסקי ההלכה את השימוש באתרוגים אלו (או חלקם) מסיבות שונות, ביניהן טענות להיותם מורכבים עם מינים אחרים שאינם אתרוג, וטענות לזיופים שנעשו בידי המשווקים.

בארץ ישראל - פרדס מונטיפיורי, חודש גידול האתרוגים בידי יהודים - הרב יהודה מרגוזה והקהילה הספרדית ביפו, מגרעיניהם של אתרוגים שנשלחו מקורפו לראשון לציון. יבול האתרוגים היפואי שווק לחוץ-לארץ והתחרה באתרוגי אום אל-פחם ששימשו את יהודי ארץ ישראל והתפוצות מאות בשנים. בתקופת הפולמוס פרסם בית הדין של העדה החרדית בירושלים "קול קורא" המעלה את החשש שאתרוגי יפו מורכבים ולכן פסולים וקורא להעדיף את "אתרוגי ארץ ישראל".

==קישורים חיצוניים==
* 
* 
* 

קטגוריה:אתרוג
קטגוריה:קורפו
קטגוריה:יהדות יוון
אמציה אטלס

אמציה אטלס (נולד ב-1945), הוא קצין צה"ל בדימוס בדרגת אלוף-משנה, שכיהן כמפקד חטיבה 645, חטיבת שריון במילואים.

== ביוגרפיה ==
אמציה אטלס נולד בישראל. עם התגייסותו לצה"ל בשנת 1963 התגייס לחיל השריון, בהמשך עבר קורס קצינים ושימש בשורת תפקידי פיקוד בחיל השריון.

במלחמת ששת הימים היה סמ"פ בגדוד 46 בחטיבה 401. ב-5 ביוני 1967, הפלוגה שהייתה הפלוגה היחידה בצה"ל עם טנקי פטון M48A3 עם מנוע דיזל ותותח 105 מ"מ, הובילה את החטיבה ופרצה את מערכי המצרים, תוך שהיא משמידה פלוגת טנקי סטלין כבדים. על מעשה זה קיבל אטלס תעודת הערכה מאלוף ישראל טל.

במלחמת יום כיפור היה אטלס סגן מפקד יחידה 88 - דב לבן, שלחמה תחת פיקוד חטיבה 14 בקרבות בגדה המערבית של תעלת סואץ.

במלחמת לבנון הראשונה פיקד על חטיבה 645, חטיבת שריון במילואים, בין היתר בסיוע לחילוץ הכוחות שהסתבכו בקרב סולטאן יעקוב.

ב-1985 עם שחרורו מצה"ל, פתח אטלס משרד עו"ד בתל אביב.

== קישורים חיצוניים ==
* [https://web.archive.org/web/20131213151824/http://www.yadlashiryon.com/show_item.asp?itemId=651&levelId=64596&itemType=0 חטיבה 217 - עוצבת "הסוס הדוהר", מלחמת שלום הגליל], אתר יד לשריון
* [https://web.archive.org/web/20160120054059/http://www.amatsia.com/ אמציה אטלס ושות', משרד עו"ד]

== הערות שוליים ==

קטגוריה:חיילי חיל השריון במלחמת יום הכיפורים
קטגוריה:מפקדי עוצבת הסוס הדוהר
קטגוריה:אלופי-משנה בצה"ל
קטגוריה:עורכי דין ישראלים
קטגוריה:ישראלים שנולדו ב-1945
קטגוריה:חיילי חיל השריון במלחמת ששת הימים
קטגוריה:מפקדי חטיבות במלחמת לבנון הראשונה
קטגוריה:חיילי חיל השריון במלחמת לבנון הראשונה
אליסון לונדגרן גריימס

אליסון קייס לונדגרן גריימס (באנגלית: Alison Case Lundergan Grimes; נולדה ב-23 בנובמבר 1978) היא משפטנית אמריקאית. כיהנה כמזכירת המדינה של קנטקי בשנים 2012–2020.

==ביוגרפיה==
גריימס נולדה במייסוויל, עיירה שבקנטקי, כבתם של שארלוט וג'רי לונדגרן, כשלישית מבין חמישה ילדים. היא בעלת תואר ראשון במדע המדינה. בהמשך סיימה תואר במשפטים מאמריקן יוניברסיטי שבוושינגטון די. סי.

ב-2010 הכריזה על כוונתה להתמודד על משרת מזכירת המדינה של קנטקי, ובבחירות הכלליות בנובמבר 2011 הביסה את יריבה הרפובליקני. בנובמבר 2014 התמודדה ללא הצלחה לסנאט, מול הסנאטור המכהן מיץ' מקונל. בנובמבר 2015 נבחרה לכהונה שנייה כמזכירת המדינה.

גריימס נשואה מאז 2006 ומתגוררת בלקסינגטון. היא מחזיקה בקשר קרוב עם הילרי קלינטון.

==קישורים חיצוניים==

* 

* [http://sos.ky.gov/secdesk/Pages/Biography.aspx אליסון לונדגרן גריימס] , באתר מזכירת המדינה
* [https://www.facebook.com/AlisonForKentucky הדף של אליסון לונדגרן גריימס] בפייסבוק

קטגוריה:בוגרות מכללת רודס
קטגוריה:בוגרי מכללת רודס
קטגוריה:בוגרות בית הספר למשפטים באמריקן יוניברסיטי
קטגוריה:בוגרי בית הספר למשפטים באמריקן יוניברסיטי
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:עורכי דין אמריקאים
קטגוריה:קנטקי: אישים
קטגוריה:מזכירי מדינה במדינות ארצות הברית
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
חולדיים

Spalax leucodon
חולדיים (שם מדעי: Spalacidae) הם משפחת מכרסמים שוכני אדמה הקרובים לעכבריים. החולדים מצויים ברחבי אפריקה, מזרח אסיה, המזרח התיכון ודרום אירופה.

== מאפיינים ==
החולדיים מהווים קבוצה פרימיטיבית מבין בני קבוצת ה-Muroidea ורוב בני המשפחה הם מכרסמים תת-קרקעיים שיוצאים החוצה לאדמה רק בשעות החשיכה.

דומים לעכברים מוארכים, בעלי פרווה אפורה ועם שיניים גדולות ובולטות ועיניים קטנות. מתבססים בעיקר על חוש הריח.

בישראל מצויים ארבעה מיני חולד ארץ ישראלי מהסוג חולד.

==מיון ==
*Spalacinae
**חולד (Spalax) - בו 16 מינים
*Myospalacinae
**Eospalax - בו 3 מינים
**אוגר חולדי (Myospalax) - בו 3 מינים
*Rhizomyinae
**חולדת חזרן (Rhizomys) - בו 3 מינים
**סוג ומין יחיד חולדת חזרן קטנה (Cannomys badius)
**חולד עכברי (Tachyoryctes) - בו 13 מינים. בו המין חולד גדול-ראש

==קישורים חיצוניים==

* [http://animaldiversity.org/accounts/Spalacidae/ חולדיים באתר ADW]

*
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
AJS Review

שמאל
AJS Review הוא כתב עת מדעי של החברה למדעי היהדות (Association for Jewish Studies, ובראשי תיבות - AJS).

בכתב העת מתפרסמים באופן שוטף מאמרים מדעיים וביקורות ספרים בקשת רחבה של תחומים במדעי היהדות: חקר הטקסט המקראי, חקר טקסטים רבניים כמו ספרות השו"ת, היסטוריה של עם ישראל בעת העתיקה ובעידן המודרני, אמנות וספרות.

כתב העת מודפס בהוצאת הספרים של אוניברסיטת קיימברידג', ה-Cambridge University Press, והוא פונה לקהל האקדמי ברחבי העולם. בכרכי כתב העת מוקדש דרך קבע מדור לסיקור המגמות האחרונות בחקר והוראת מדעי היהדות, וסקירת פרסומים בתחום זה.

==קישורים חיצוניים==
* 
* [https://www.jstor.org/journal/ajsreview גליונות כתב העת] באתר JSTOR

קטגוריה:כתבי עת למדעי היהדות
ססילי קרלטון

ססילי קרלטון (באנגלית: Cesilie Carlton, נולדה ב-27 במרץ 1981) היא קופצת למים מגובה רב אמריקאית. היא אלופת העולם הראשונה ממקפצה של-20 מטר (ברצלונה 2013).

== ביוגרפיה ==
באליפות העולם שנערכה בברצלונה, ספרד בשנת 2013 זכתה קרלטון במדליית זהב, בתחרות הראשונה בתולדות אליפויות העולם ממקפצה של 20 מטר, בתוצאה של 211.60 נקודות, לפני בת ארצה ג'ינג'ר הובר (206.70 נקודות) ואנה בדר מגרמניה (203.90 נקודות).

באליפות העולם שנערכה בקאזאן, רוסיה בשנת 2015 זכתה קרלטון במדליית כסף, בתחרות קפיצה למים ממקפצה של 20 מטר, בתוצאה של 237.35 נקודות נקודות, אחרי בת ארצה רייצ'ל סימפסון (258.70 נקודות) ולפני יאנה נסטיארבה מבלארוס (233.10 נקודות) ולא הצליחה להגן על תוארה.

==קישורים חיצוניים==

קטגוריה:קופצות למים אמריקאיות
קטגוריה:אלופות עולם בקפיצה למים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981